Валери Иванов
Усмивката

chitanka.info

„Аз като филм те преживях…“

Ал. Геров

Усмивката, в която те обиквам,

която ме отнася надалече,

е сякаш трудното, с което свиквам,

с което бавно свиквам вече…

И срещите — внезапни като бреме,

което сме жадували след болка,

са сякаш мое сладко стреме…

Върти се филмовата ролка.

Артисти ли сме и безбожници ли, що ли?

Заложници на нечия съдба?

Съдбата не обича да се моли.

Съдбата — просто е — съдба.

И ако сгреша, че те обичам,

и ако сгреша, че си до мен…

От миналото си — не се отричам,

от твоята усмивка покорен.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.